CELEX: 32020R0128
Language: hu
Date: 2019-11-25 00:00:00
Title: A Bizottság (EU) 2020/128 felhatalmazáson alapuló rendelete (2019. november 25.) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II. mellékletének módosításáról

31.1.2020   
               
               
                  HU
               
               
                  Az Európai Unió Hivatalos Lapja
               
               
                  L 27/6
               
            
         A BIZOTTSÁG (EU) 2020/128 FELHATALMAZÁSON ALAPULÓ RENDELETE
         (2019. november 25.)
         az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 5. cikke (3) bekezdésére,
         mivel:
         
                     (1)
                  
                  
                     A 978/2012/EU európai parlamenti és tanácsi rendelet 4. cikke megállapítja az általános vámkedvezmény-rendszer (a továbbiakban: GSP) általános előírása alapján nyújtott vámkedvezmények kritériumait.
                  
               
                     (2)
                  
                  
                     A 978/2012/EU rendelet 4. cikke (1) bekezdésének a) pontja értelmében nem lehet tovább a GSP kedvezményezettje az az ország, amelyet a Világbank közvetlenül a kedvezményezett országok listájának frissítése előtti három egymást követő évben magas jövedelmű vagy a közepes jövedelmű országok felső sávjába tartozó országnak minősített.
                  
               
                     (3)
                  
                  
                     A 978/2012/EU rendelet 1. cikke (2) bekezdésének a) pontjában hivatkozott GSP-kedvezményezett országok listáját a rendelet II. melléklete tartalmazza. A 978/2012/EU rendelet 5. cikkének (2) bekezdése alapján a Bizottság minden év január 1-jéig felülvizsgálja a II. mellékletet annak érdekében, hogy a 4. cikkben rögzített kritériumok alapján módosítsa a listán szereplő országok jogállását.
                  
               
                     (4)
                  
                  
                     A 978/2012/EU rendelet 5. cikke (2) bekezdésének a) pontja rendelkezik arról, hogy kellő időnek kell a GSP-kedvezményezett országok és a gazdasági szereplők rendelkezésére állnia az adott ország GSP-rendszerbeli jogállásában bekövetkezett változáshoz való megfelelő alkalmazkodásra. Ennek megfelelően a GSP-előírásnak a 978/2012/EU rendelet 4. cikke (1) bekezdésének a) pontja alapján egy ország jogállásában bekövetkezett változás hatálybalépésének időpontját követő egy évig továbbra is érvényben kell maradnia.
                  
               
                     (5)
                  
                  
                     A Világbank 2017-ben, 2018-ban és 2019-ben Naurut, Szamoát és Tongát a közepes jövedelmű országok felső sávjába tartozó országnak minősítette. Ennek megfelelően a 4. cikk (1) bekezdésének a) pontja szerint már nem tesznek eleget a GSP-kedvezményezett jogállás követelményeinek, így el kell őket távolítani a 978/2012/EU rendelet II. mellékletéből. Az említett országokra vonatkozó GSP-előírás továbbra is alkalmazandó lesz az arra vonatkozóan hozott határozat hatálybalépésétől számított egy évig, hogy az említett országokat el kell távolítani a 978/2012/EU rendelet II. mellékletéből. Az egyszerűség és a jogbiztonság érdekében ezért Nauru, Szamoa és Tonga II. mellékletből való eltávolítása 2021. január 1-jétől alkalmazandó,
                  
               ELFOGADTA EZT A RENDELETET:
         
            1. cikk
            A 978/2012/EU rendelet II. mellékletében az alábbi országok és a megfelelő országazonosító kódok eltávolításra kerülnek az A és a B oszlopokból:
            
               
                           „NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga”
                        
                     
         
         
            2. cikk
            Ez a rendelet 2020. január 1-jén lép hatályba.
            Az 1. cikket 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 25-én.
            
               
                  a Bizottság részéről
               
               
                  elnök
               
               Jean-Claude JUNCKER
            
         
         
            (1)  Az Európai Parlament és a Tanács 978/2012/EU rendelete (2012. október 25.) az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről (HL L 303., 2012.10.31., 1. o.).